b'\n_START_ARTICLE_\nGozd (Pape\xc5\xbe)\n_START_SECTION_\n1. dejanje\n_START_PARAGRAPH_\nUlikses, popotnik, pesnik in vojak, premi\xc5\xa1ljuje preteklost. \xc4\x8cuti se izkoreninjenega, spra\xc5\xa1uje se, kdo je. Vojna je simbolizirana v podobi gore\xc4\x8dega in razdejanega mesta, junaki, med katerimi mno\xc5\xbei\xc4\x8dno kosi smrt, v podobi gozda. Boj s sovra\xc5\xbeniki se Uliksesu ka\xc5\xbee kot kataklizma, kot kozmi\xc4\x8dni boj med dobrim in zlim, spremljajo ga prelom tiso\xc4\x8dletij in nebesna znamenja.\n_START_SECTION_\n2. dejanje\n_START_PARAGRAPH_\nZarotniki naklepajo, kako bodo gozd do kraja iztrebili in ga izbrisali iz zgodovine. Zbor to\xc5\xbei nad uni\xc4\x8denimi \xc5\xbeivljenji, nad blaznostjo ubijanja, ki uni\xc4\x8duje lastno \xc4\x8dredo brez spoznanja krivde. Ob\xc4\x8dutek nesmisla in krivice rojeva \xc5\xbeeljo po samo\xc5\xbertvujo\xc4\x8dem se uporu zoper tirana; a obenem tudi ob\xc4\x8dutek nemo\xc4\x8di pred demonom, ki se je razdivjal, kakor je bilo \xc5\xbee zdavnaj napovedano. Oba protagonista drame do\xc5\xbeivljata \xc4\x8dudno metamorfozo, oba sta ranjena, mu\xc4\x8dena, polna strahu; okamnevata, prhnita ... Ostane blode\xc4\x8di pesnik, na meji svetni\xc5\xa1tva in pogubljenosti, da bo pri\xc4\x8deval, iskal preteklosti in prihodnosti smisel, pomen in namen.'